# ท่าอากาศยานร้อยเอ็ด
ท่าอากาศยานร้อยเอ็ด หรือ สนามบินร้อยเอ็ดประกาศกระทรวงคมนาคม เรื่อง กำหนดเขตบริเวณใกล้เคียงสนามบินร้อยเอ็ดในท้องที่อำเภอโพธิ์ชัย กิ่งอำเภอเชียงขวัญ และอำเภอธวัชบุรี จังหวัดร้อยเอ็ด เป็นเขตปลอดภัยในการเดินอากาศ พ.ศ. ๒๕๔๒   ตั้งอยู่เลขที่ 135 หมู่ 2 ถนนร้อยเอ็ด-โพนทอง (ทางหลวงหมายเลข 2044) ตำบลหนองพอก อำเภอธวัชบุรี จังหวัดร้อยเอ็ด ห่างจากตัวเมืองประมาณ 11 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ประกอบด้วยอาคารที่พักผู้โดยสารขนาด 3,013 ตารางเมตร ประตูผู้โดยสารขาเข้าและขาออกอยู่ชั้นเดียวกัน  ทางวิ่ง (รันเวย์) 45 x 2,100 เมตร ลานจอดเครื่องบินขนาด 85 x 324 เมตร ซึ่งรองรับเครื่องบินขนาดโบอิ้ง 737 ได้ 2 เครื่อง หรือเครื่องบินขนาดเล็ก ATR 72- ได้ 2 เครื่อง หรือ เฮลิคอปเตอร์ 4 เครื่อง เป็นท่าอากาศยานที่ให้บริการประชาชนในพื้นที่จังหวัดร้อยเอ็ด กาฬสินธุ์ มหาสารคาม ยโสธร และมุกดาหาร  

ในปี พ.ศ. 2558 มีสายการบินที่ให้บริการ 2 สายการบิน คือ สายการบินนกแอร์ ให้บริการวันละ 3 เที่ยวบิน (ช่วงเช้า ช่วงกลางวัน และช่วงดึก) และสายการบินไทยแอร์เอเชีย ได้เปิดเที่ยวบินดอนเมือง-ร้อยเอ็ด ในวันที่ 9 กุมภาพันธ์ พ.ศ. 2558 โดยใช้เครื่องบินแอร์บัส เอ 320 ความจุ 180 ที่นั่ง มาทำการบินช่วงเช้าและในช่วงเย็น และในปีเดียวกันนั้นเอง สนามบินร้อยเอ็ดเป็นท่าอากาศยานที่เติบโตมากเป็นอันดับ 3 ของประเทศไทย มียอดผู้โดยสารรวม 284,667 คน เพิ่มขึ้นจากปีที่แล้ว 307%

  ประวัติ 
เดิมจังหวัดร้อยเอ็ด มีสนามบินทหารซึ่งอยู่ในความดูแลของกองทัพบก สร้างเมื่อปี 2464คำแถลงการณ์ของเสนาธิการทหารบก เรื่อง สนามบินสำหรับจังหวัดร้อยเอ็ด  มีทางวิ่งกว้าง 30 เมตร ยาว 800 เมตร ผิวทางวิ่งเป็นลูกรัง ทิศทางของทางวิ่ง N 10 W . ตั้งอยู่ในเขตอำเภอเมือง ทางด้านทิศตะวันตกเฉียงเหนือ มีปลายทางวิ่งห่างจากเขตชุมชนประมาณ 150 เมตรไม่สามารถพัฒนาให้เป็นสนามบินพาณิชย์ได้ เนื่องจากอยู่ใกล้เมืองมากเกินไป สถานที่คับแคบและมีตึกสูง จากแผนพัฒนาสนามบินภูมิภาคกรมการขนส่งทางอากาศ (พ.ศ. 2530 – 2540) ได้สำรวจพบว่าภาคตะวันออกเฉียงเหนือ บริเวณจังหวัดร้อยเอ็ด กาฬสินธุ์ มหาสารคาม ยโสธร และมุกดาหาร ยังไม่ได้รับความสะดวกในการใช้บริการทางด้านการบินพาณิชย์ โดยเฉพาะจังหวัดร้อยเอ็ดมีสภาพทางภูมิศาสตร์ และโครงข่ายการคมนาคมทางบกเชื่อมกับจังหวัดใกล้เคียงจังหวัดดังกล่าวข้างต้น มีศักยภาพและปริมาณจราจรเพียงพอที่จะพัฒนาให้มีสนามบินพาณิชย์เพื่ออำนวย ความสะดวกในการเดินทางของประชาชนได้ และหากมีสนามบินพาณิชย์ที่จังหวัดร้อยเอ็ด ก็จะมีพื้นที่บริการของสนามบินครอบคลุมจังหวัดใกล้เคียงถึง 4 จังหวัด ดังนั้น คณะรัฐมนตรีจึงมีมติเห็นชอบในหลักการให้ก่อสร้างท่าอากาศยานร้อยเอ็ด ตามที่กระทรวงคมนาคมเสนอ เมื่อวันที่ 13 พฤษภาคม พ.ศ. 2532

 ข้อมูลท่าอากาศยาน 
 อาคารผู้โดยสารขนาดพื้นที่ใช้สอยรวม 3,500 ตารางเมตร รองรับผู้โดยสารได้ 300 คนต่อชั่วโมง ท่าอากาศยานรองรับผู้โดยสารได้ 2,400 คนต่อวัน
 ลานจอดรถยนต์รองรับได้จำนวน 160 คัน
 ทางวิ่งขนาดกว้าง 45 เมตร ยาว 2,100 เมตร
 ลานจอดเครื่องบิน ขนาดกว้าง 85 เมตร ยาว 324 เมตร
ข้อมูลแสดงลักษณะกายภาพของท่าอากาศยานที่อยู่ในความรับผิดชอบของกรมท่าอากาศยานจากเว็บไซต์ กรมท่าอากาศยาน

 รายชื่อสายการบินที่ทำการบิน 

 สายการบิน  จุดหมายปลายทาง  หมายเหตุ ไทยแอร์เอเชีย  กรุงเทพฯ-ดอนเมือง   ภายในประเทศ

 สายการบินที่เคยทำการบิน 

 สายการบิน  จุดหมายปลายทาง ชื่อไทย   ชื่ออังกฤษ  โซล่าแอร์   Solar Air  กรุงเทพมหานคร-ดอนเมือง แฮปปี้แอร์ (HPY)  Happy Air  กรุงเทพมหานคร-สุวรรณภูมิ พีบีแอร์ (9Q)  PB Air  กรุงเทพมหานคร-ดอนเมือง/กรุงเทพมหานคร-สุวรรณภูมิ นกมินิ (5E)  Nok Mini  กรุงเทพมหานคร-ดอนเมืองนกแอร์ (DD)Nok Airกรุงเทพมหานคร-ดอนเมือง ไทยสมายล์ (WE)  Thai Smile   กรุงเทพมหานคร-สุวรรณภูมิ